Uznesenie Okresného súdu Rožňava sp. zn. 8P/232/2024 z 14. 1. 2025
Uznesenie Okresného súdu Rožňava z 14. januára 2025, sp. zn. 8P/232/2024, ECLI:SK:OSRV:2025:7824203003.1
Súd: Okresný súd Rožňava
Spisová značka: 8P/232/2024
ECLI: ECLI:SK:OSRV:2025:7824203003.1
Dátum vydania: 14. 1. 2025
Forma: Uznesenie
Text rozhodnutia

Okresný súd Rožňava 8P/232/2024 7824203003 14. 01. 2025 JUDr. Jarmila Dušáková ECLI:SK:OSRV:2025:7824203003.1
Uznesenie Okresný súd Rožňava vo veci starostlivosti o maloleté deti: A. B. C., nar. XX.XX.XXXX a D. C., nar. XX.XX.XXXX, obe maloleté deti zastúpené kolíznym opatrovníkom Ústredím práce, sociálnych vecí a rodiny, Úradom práce, sociálnych vecí a rodiny Rožňava, deti rodičov - matky E. F., nar. XX.XX.XXXX, bytom F., F. G. XX a otca B. C., nar. XX.XX.XXXX, bytom H., I. XXX, J. F., na návrh matky, v konaní o úpravu výkonu rodičovských práv a povinností, takto rozhodol: I. Súd konanie
zastavuje
II. Žiaden z účastníkov
.
n e m á právo na náhradu trov konania. odôvodnenie:
1. Navrhovateľka – matka maloletých detí sa návrhom doručeným tunajšiemu súdu dňa 03.12.2024 domáhala úpravy výkonu rodičovských práv a povinností vo vzťahu k maloletým deťom. 2. Pred začatím pojednávania matka maloletých detí zobrala svoj návrh v celom rozsahu späť a žiadala konanie vo veci zastaviť s tým, že sa pokúsi o obnovenie spolužitia s otcom maloletých detí. 3. Kolízna opatrovníčka na predmetnom pojednávaní vyjadrila súhlas so späťvzatím návrhu zo strany matky maloletých detí, nakoľko snaha o obnovenie spolužitia rodičov maloletých detí je v najlepšom záujme maloletých detí. 4. Podľa ust. § 29 ods. 1 Zákona č. 161/2015 Z. z. Civilného mimosporového poriadku (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Keďže v predmetnej veci vzala navrhovateľka svoj návrh v celom rozsahu späť, súd konanie zastavil, podľa ustanovenia § 29 ods. 1/ CMP. 6. O náhrade trov konania súd rozhodol v zmysle ustanovenia § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie v lehote do 15 dní od doručenia v troch vyhotoveniach, ktoré sa podáva na Okresný súd Rožňava a o odvolaní rozhodne príslušný Krajský súd v Prešove.
Podľa § 363 CSP , v odvolaní sa musí okrem všeobecných náležitostí podania stanovených v § 127 ods. 1, 2 CSP (ktorému súdu je určené, kto ho robí, ktorej veci sa týka, čo sa ním sleduje, jeho podpísania a uvedenia spisovej značky tohto konania) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) . Podľa § 365 ods. 1 CSP odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci (§ 62 ods. 1 CMP). Odvolacie dôvody možno meniť a dopĺňať až do rozhodnutia o odvolaní (§ 62 ods. 2 CMP). V odvolacom konaní možno uvádzať nové skutkové tvrdenia a predkladať nové dôkazné návrhy (§ 63 CMP).

